แกรมมี่ อาร์เอส คอนเสิร์ตส

แกรมมี่ อาร์เอส คอนเสิร์ตส (Grammy RS Concerts) เป็นคอนเสิร์ตชุดที่จัดขึ้นร่วมกันเป็นครั้งแรกของบริษัทประกอบธุรกิจเพลงขนาดใหญ่ของประเทศไทยทั้ง 2 บริษัท คือบริษัท จีเอ็มเอ็ม แกรมมี่ จำกัด (มหาชน) และบริษัท อาร์เอส จำกัด (มหาชน) ซึ่งลงทุนร่วมกันในนามกิจการร่วมค้า อะครอส เดอะ ยูนิเวิร์ส (Across The Universe) แต่ต่อมาทั้ง 2 ฝ่าย ได้ให้บริษัทย่อยที่ประกอบธุรกิจดนตรีโดยตรง คือ บริษัท จีเอ็มเอ็ม มิวสิค จำกัด (มหาชน) และ บริษัท อาร์เอส มิวสิค จำกัด เป็นผู้ร่วมทุนแทนในนามกิจการร่วมค้า อะครอส เดอะ ยูนิเวิร์ส โปรเจค (Across The Universe Project) โดยมีแผนจัดคอนเสิร์ตอย่างต่อเนื่องเป็นระยะเวลา 3 ปี ตั้งแต่ปี พ.ศ. 2566 – 2568 และทุกคอนเสิร์ตจัดแสดงที่อิมแพ็ค อารีน่า เมืองทองธานี รวมถึงเผยแพร่ย้อนหลังทางแอมะซอนไพรม์วิดีโอ

**ประวัติ**
แนวคิดในการสร้างความร่วมมือระหว่างจีเอ็มเอ็ม แกรมมี่ และอาร์เอส เกิดขึ้นจากผู้บริหารรุ่นใหม่ของทั้ง 2 บริษัท คือ ภาวิต จิตรกร ประธานเจ้าหน้าที่บริหารสายธุรกิจเพลงของจีเอ็มเอ็ม แกรมมี่ และวิทวัส เวชชบุษกร ประธานเจ้าหน้าที่การเงินของอาร์เอส ที่ตอบรับเสียงเรียกร้องของผู้บริโภคที่มีมาอย่างยาวนานว่าต้องการให้ศิลปินจากทั้ง 2 ค่าย อยู่บนเวทีเดียวกัน โดยได้เริ่มต้นพูดคุยกันมาเป็นระยะเวลาประมาณ 5 ปี โดยที่ประธานกรรมการของทั้ง 2 บริษัท (ไพบูลย์ ดำรงชัยธรรม ของจีเอ็มเอ็ม แกรมมี่ และสุรชัย เชษฐโชติศักดิ์ ของอาร์เอส) ต่างรับรู้และให้พูดคุยกันเอง แต่เนื่องจากยังไม่ถึงเวลาที่เหมาะสม ความร่วมมือดังกล่าวจึงยังไม่เกิดขึ้น จนกระทั่งการระบาดทั่วของโควิด-19 ในประเทศไทย คลี่คลายลง และอาร์เอสเริ่มกลับมาทำธุรกิจเพลงอีกครั้ง ทั้ง 2 บริษัทจึงจัดการประชุมขึ้น จนกระทั่งบรรลุข้อตกลงความร่วมมือในที่สุด
ต่อมาเมื่อวันที่ 21 มีนาคม พ.ศ. 2566 ยุทธนา บุญอ้อม รองกรรมการผู้อำนวยการอาวุโส สายงานธุรกิจการแสดง ของจีเอ็มเอ็ม แกรมมี่ และผู้จัดคอนเสิร์ตชื่อดังของประเทศไทย ได้โพสต์ลงในช่องทางสื่อสังคมส่วนตัวของเขา และระบุใจความสำคัญว่า จะมีการจัดคอนเสิร์ตร่วมกันระหว่างจีเอ็มเอ็ม แกรมมี่ และอาร์เอส ภายในปีดังกล่าว ซึ่งถือเป็นการร่วมมือกันระหว่างจีเอ็มเอ็ม แกรมมี่ และอาร์เอส เป็นครั้งแรก จึงกลายเป็นปรากฏการณ์ที่สร้างความสนใจให้แก่วงการเพลงไทย โดยทั้งจีเอ็มเอ็ม แกรมมี่ และอาร์เอส ได้จดทะเบียนจัดตั้งกิจการร่วมค้าขึ้นในชื่อ อะครอส เดอะ ยูนิเวิร์ส ขึ้นตั้งแต่วันที่ 8 กุมภาพันธ์ พ.ศ. 2566 เพื่อดำเนินการจัดคอนเสิร์ตครั้งนี้โดยเฉพาะ โดยทั้ง 2 บริษัทถือหุ้นในกิจการร่วมค้าด้วยสัดส่วนฝ่ายละ 50% เท่ากัน
ต่อมาเมื่อวันที่ 28 มีนาคม พ.ศ. 2566 จีเอ็มเอ็ม แกรมมี่ และอาร์เอส ในนามกิจการร่วมค้า อะครอส เดอะ ยูนิเวิร์ส ได้ร่วมกันจัดงานแถลงข่าวเปิดตัวชุดคอนเสิร์ตชื่อว่า แกรมมี่ อาร์เอส คอนเสิร์ตส อย่างเป็นทางการ ที่โรงละครอักษรา คิง เพาเวอร์ โดยคอนเสิร์ตครั้งนี้เป็นโครงการไตรภาคของทั้ง 2 บริษัท ที่จะจัดในรูปแบบคอนเสิร์ตชุด และเน้นการแสดงของศิลปินที่มีชื่อเสียงจากค่ายเพลงใหญ่ทั้ง 2 ค่ายเพลง ซึ่งมีจำนวนมากกว่า 100 คน ในหลากหลายรูปแบบ หลากหลายแนวดนตรี รวมถึงมีการสลับเพลงร้องข้ามค่าย จับคู่ศิลปินข้ามค่าย โดยมีแผนจัดคอนเสิร์ตอย่างต่อเนื่องเป็นเวลาอย่างน้อย 3 ปี (พ.ศ. 2566 - 2568) และทุกคอนเสิร์ตจัดแสดงที่อิมแพ็ค อารีน่า เมืองทองธานี รวมถึงมีการเผยแพร่บันทึกการแสดงสดย้อนหลังในช่องทางบริการสื่อผ่านอินเทอร์เน็ตที่แอมะซอนไพรม์วิดีโอ โดยทั้ง 2 บริษัทจะแบ่งงานกันทำในสิ่งที่แต่ละบริษัทถนัด โดยจีเอ็มเอ็ม แกรมมี่ ดูแลการจำหน่ายบัตรเข้าชมคอนเสิร์ต (ร่วมกับไทยทิกเก็ตเมเจอร์) และมอบหมายให้จีเอ็มเอ็ม โชว์ รับผิดชอบในการผลิตและสร้างสรรค์ทุกคอนเสิร์ตทั้งหมด ส่วนอาร์เอสดูแลภาพรวม เช่น การควบคุมงบประมาณ และการประชาสัมพันธ์ เป็นต้น ซึ่งในปีแรกคือ พ.ศ. 2566 เน้นจัดคอนเสิร์ตรวบรวมศิลปินที่มีชื่อเสียงในช่วงยุค 90 และยุค 2000 เป็นหลัก จำนวน 3 คอนเสิร์ต ซึ่งแต่ละคอนเสิร์ตจะมีรูปแบบที่แตกต่างกัน โดยใช้เงินลงทุนปีละ 220 ล้านบาท คาดว่ากิจการร่วมค้า อะครอส เดอะ ยูนิเวิร์ส จะมีรายได้ในปีแรกจำนวน 220 ล้านบาท โดยเป็นกำไรปีละ 100 ล้านบาท และคาดว่าภายใน 3 ปีจะมีรายได้จำนวน 660-750 ล้านบาท และมีกำไรคิดเป็นสัดส่วนมากกว่า 50% ของรายได้รวม หลังจากนั้นจะพิจารณาโอกาสในการต่อยอดธุรกิจต่อไป
อย่างไรก็ตาม เมื่อวันที่ 10 พฤษภาคม พ.ศ. 2566 จีเอ็มเอ็ม แกรมมี่ และอาร์เอส ได้หยุดการดำเนินงานทางตรงในกิจการร่วมค้า อะครอส เดอะ ยูนิเวิร์ส โดยเปลี่ยนมาให้บริษัทย่อยที่ประกอบธุรกิจหลักเกี่ยวกับดนตรีของทั้ง 2 บริษัท คือ จีเอ็มเอ็ม มิวสิค และ อาร์เอส มิวสิค ทำสัญญาร่วมดำเนินงานกันแทนในนามกิจการร่วมค้า อะครอส เดอะ ยูนิเวิร์ส โปรเจค เพื่อให้สอดคล้องกับแผนของทั้งจีเอ็มเอ็ม แกรมมี่ และอาร์เอส ในการนำบริษัทย่อยที่ประกอบธุรกิจเพลงและดนตรีเป็นหลักข้างต้นเข้าสู่กระบวนการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน และเข้าจดทะเบียนในตลาดหลักทรัพย์แห่งประเทศไทย แต่สัดส่วนยังคงเป็นฝ่ายละ 50% เท่ากันเช่นเดิม

**รายชื่อคอนเสิร์ต**

**พ.ศ. 2566**

**ไนน์ตีส์เวอร์ซารี**
ไทยประกันชีวิต พรีเซนท์ส แกรมมี่ อาร์เอส ไนน์ตีส์เวอร์ซารี คอนเสิร์ต (ไทยประกันชีวิต Presents Grammy X RS : 90's Versary Concert) เป็นคอนเสิร์ตในชุดแกรมมี่ อาร์เอส คอนเสิร์ตส ครั้งแรก โดยรวบรวมบทเพลงและศิลปินที่มีชื่อเสียงในยุค 90 ของทั้ง 2 ค่ายเพลงมาทำการแสดงบนเวทีเดียวกัน จัดแสดงเมื่อวันที่ 29-30 กรกฎาคม พ.ศ. 2566 โดยบัตรการแสดงจำหน่ายหมดทุกที่นั่งตั้งแต่วันเปิดจำหน่ายบัตรวันแรก คิดเป็นยอดผู้ชมจำนวน 20,000 คน เทปบันทึกการแสดงสดของคอนเสิร์ตครั้งนี้ ได้รับการเผยแพร่ทางไพรม์วิดีโอเมื่อวันที่ 7 กันยายน ปีเดียวกัน 

**= รายชื่อศิลปิน =**
 จีเอ็มเอ็ม แกรมมี่- เจตริน วรรธนะสิน- คริสติน่า อากีล่าร์- ใหม่ เจริญปุระ- ปฏิภาณ ปฐวีกานต์- มาช่า วัฒนพานิช- ทาทา ยัง- นัท มีเรีย- นิโคล เทริโอ
 อาร์เอส- ทัช ณ ตะกั่วทุ่ง- สมชาย เข็มกลัด- เรืองศักดิ์ ลอยชูศักดิ์- ลิฟท์-ออย
** สุพจน์ จันทร์เจริญ
** ธนา สุทธิกมล- แร็พเตอร์
** จอนนี่ อันวา
** หลุยส์ สก๊อต- สุทธิดา เกษมสันต์ ณ อยุธยา- ปกรณ์ ลัม
ศิลปินในคอนเสิร์ต "ไนน์ตีส์เวอร์ซารี"

**ทูเคเซเลเบรชัน**
ไทยประกันชีวิต พรีเซนท์ส แกรมมี่ อาร์เอส ทูเคเซเลเบรชัน คอนเสิร์ต (ไทยประกันชีวิต Presents Grammy X RS : 2K Celebration Concert) เป็นคอนเสิร์ตในชุดแกรมมี่ อาร์เอส คอนเสิร์ตส ครั้งที่ 2 โดยรวบรวมบทเพลงและศิลปินที่มีชื่อเสียงในยุค Y2K คือยุค 2000 ของทั้ง 2 ค่ายเพลงมาทำการแสดงบนเวทีเดียวกัน จัดแสดงในวันที่ 9-10 กันยายน พ.ศ. 2566 เทปบันทึกการแสดงสดของคอนเสิร์ตครั้งนี้ ได้รับการเผยแพร่ทางไพรม์วิดีโอเมื่อวันที่ 26 ตุลาคม ปีเดียวกัน 

**= รายชื่อศิลปิน =**
 จีเอ็มเอ็ม แกรมมี่- 2002 ราตรี
** แคทรียา อิงลิช
** รฐา โพธิ์งาม
** ไชน่า ดอลส์
*** ไพลิน รัตนแสงเสถียร
*** สุภัชญา ลัทธิโสภณกุล
** เจนนิเฟอร์ โปลิตานนท์ (รับเชิญ)- นาวิน เยาวพลกุล- ซาซ่า
** พิมพ์มาดา บริรักษ์ศุภกร
** พิมรา เจริญภักดี
** จรีนา สิริสิงห- คูณสามซูเปอร์แก๊งค์
** คณิตกุล เนตรบุตร
** ธิติมา ประทุมทิพย์
** สืบสกล สืบสหการ
** สืบสกุล สืบสหการ- ผลิตโชค อายนบุตร- ศรัณยู วินัยพานิช- พิชญะ นิธิไพศาลกุล- ชินวุฒ อินทรคูสิน
 อาร์เอส- บาซู
** เดบาร่าห์ ซี
** กวินพนธ์ พาณิชย์พงส์
** สุรเดช ทับทิมใส- นภัสสร บุรณศิริ- อนัน อันวา- แดน-บีม
** วรเวช ดานุวงศ์
** กวี ตันจรารักษ์- ศรัณย์รัชต์ ดีน- ศกลรัตน์ วรอุไร- เกิร์ลลีเบอร์รี
** วนิดา เติมธนาภรณ์
** ปิยา พงศ์กุลภา
** มนัญญา ลิ่มเสถียร
** ภัสสณันฐ์ สุนทรฐิติ- เฟย์ ฟาง แก้ว
** พรปวีณ์ นีระสิงห์
** ธนันต์ธรญ์ นีระสิงห์
** จริญญา ศิริมงคลสกุล- เนโกะ จัมพ์
** วรัฐฐา อิมราพร
** ชรัฐฐา อิมราพร- ปัญญริสา เธียรประสิทธิ์- แซนด์-แบงค์ (รับเชิญ)
** พิศุทธิ์ นิธิไพศาลกุล
** พิเศษ นิธิไพศาลกุล

**ฮิตฮันเดรด**
ไทยประกันชีวิต พรีเซนท์ส แกรมมี่ อาร์เอส คอนเสิร์ตส ฮิตฮันเดรด (ไทยประกันชีวิต Presents Grammy RS Concerts HIT100) เป็นคอนเสิร์ตในชุดแกรมมี่ อาร์เอส คอนเสิร์ตส ครั้งที่ 3 โดยรวบรวมบทเพลงที่มีชื่อเสียงของศิลปินในยุค 90 และยุค 2000 จากทั้ง 2 ค่ายเพลง รวมจำนวน 100 เพลง มาทำการแสดงบนเวทีเดียวกัน จัดแสดงในวันที่ 28-29 ตุลาคม พ.ศ. 2566 โดยบัตรการแสดงจำหน่ายหมดทุกที่นั่ง เทปบันทึกการแสดงสดของคอนเสิร์ตครั้งนี้ ได้รับการเผยแพร่ทางไพรม์วิดีโอเมื่อวันที่ 14 ธันวาคม ปีเดียวกัน 

**= รายชื่อศิลปิน =**
 จีเอ็มเอ็ม แกรมมี่- เสาวลักษณ์ ลีละบุตร- สุนิตา ลีติกุล- สำราญ ช่วยจำแนก- ธนาวุฒิ ชวธนาวรกุล- ปรีติ บารมีอนันต์- ณพสิน แสงสุวรรณ- ปองศักดิ์ รัตนพงษ์- นิว จิ๋ว
** นภัสสร ภูธรใจ
** ปิยนุช เสือจงพรู- ปองกูล สืบซึ้ง- ปีเตอร์ คอร์ป ไดเรนดัล- ชวิน จิตรสมบูรณ์- กรภพ จันทร์เจริญ
 มีผลงานเด่นกับทั้ง 2 ค่าย- ธนพล อินทฤทธิ์
 อาร์เอส- เรืองศักดิ์ ลอยชูศักดิ์- ปกรณ์ ลัม- พัชริดา วัฒนา- ธนพร แวกประยูร- ธรรพ์ณธร ปาลกะวงศ์ ณ อยุธยา- พันกร บุณยะจินดา- ศรัณย์รัชต์ ดีน- ศรราม เทพพิทักษ์- จิตรกร บุญสอน

**พ.ศ. 2567**

**ฮิตฮันเดรด วอลุม ทู**
ไทยประกันชีวิต พรีเซนท์ส แกรมมี่ อาร์เอส คอนเสิร์ตส ฮิตฮันเดรด วอลุม ทู (ไทยประกันชีวิต Presents Grammy RS Concerts HIT100 Vol.2) เป็นคอนเสิร์ตในชุดแกรมมี่ อาร์เอส คอนเสิร์ตส ครั้งที่ 4 โดยรวบรวมบทเพลงที่มีชื่อเสียงของศิลปินในยุค 90 และยุค 2000 จากทั้ง 2 ค่ายเพลง รวมจำนวน 100 เพลง มาทำการแสดงบนเวทีเดียวกันเป็นครั้งที่ 2 แต่แตกต่างจากครั้งแรกตรงที่มีการแบ่งชุดศิลปินออกเป็น 5 ชุด จัดแสดงในวันที่ 11-12 พฤษภาคม พ.ศ. 2567 

**= รายชื่อศิลปิน =**
ภาพบรรยากาศคอนเสิร์ต ฮิตฮันเดรด วอลุม ทู

**แดนซ์อารีน่า**
ไทยประกันชีวิต พรีเซนท์ส แดนซ์อารีน่า แกรมมี่ อาร์เอส คอนเสิร์ตส (ไทยประกันชีวิต Presents Dance Arena Grammy RS Concerts) เป็นคอนเสิร์ตในชุดแกรมมี่ อาร์เอส คอนเสิร์ตส ครั้งที่ 5 โดยรวบรวมบทเพลงเต้น เพลงจังหวะเร็ว สนุกสนาน จากทั้ง 2 ค่ายเพลง มาทำการแสดงบนเวทีเดียวกัน จัดแสดงในวันที่ 26 ตุลาคม พ.ศ. 2567 เพียงรอบเดียว โดยบัตรการแสดงจำหน่ายหมดทุกที่นั่ง 

**= รายชื่อศิลปิน =**
 จีเอ็มเอ็ม แกรมมี่- เจตริน วรรธนะสิน- คริสติน่า อากีล่าร์- นัท มีเรีย- ทาทา ยัง- 2002 ราตรี
** ไชน่า ดอลส์
*** ไพลิน รัตนแสงเสถียร
*** สุภัชญา ลัทธิโสภณกุล
** แคทรียา อิงลิช
** รฐา โพธิ์งาม- ภัครมัย โปตระนันท์- ศรัณยู วินัยพานิช- ชินวุฒ อินทรคูสิน- หญิงลี ศรีจุมพล
 อาร์เอส- ทัช ณ ตะกั่วทุ่ง- สมชาย เข็มกลัด- เรืองศักดิ์ ลอยชูศักดิ์- ลิฟท์-ออย
** สุพจน์ จันทร์เจริญ
** ธนา สุทธิกมล- ปกรณ์ ลัม- อนัน อันวา- บาซู
** เดบาร่าห์ ซี
** กวินพนธ์ พาณิชย์พงส์
** สุรเดช ทับทิมใส- เกิร์ลลีเบอร์รี
** วนิดา เติมธนาภรณ์
** ปิยา พงศ์กุลภา
** มนัญญา ลิ่มเสถียร
** ภัสสณันฐ์ สุนทรฐิติ- สุธีวัน กุญชร

**พ.ศ. 2568**

**สิ่งสืบเนื่อง**
จากความสำเร็จของคอนเสิร์ตที่จัดขึ้นทำให้ในปี พ.ศ. 2567 ได้มีการต่อยอดด้วยการออกแผ่นเสียงรวมเพลงฮิตของ 2 ศิลปินจากทั้ง 2 ค่ายแบบถูกลิขสิทธิ์เป็นครั้งแรกในอัลบั้มโปรเจคพิเศษ ในรูปแบบ Vinyl Limited Edition บ็อกซ์เซ็ท 2 แผ่น (แบ่งเป็นแกรมมี่ 1 แผ่นแผ่นละ 10 เพลง และอาร์เอส 1 แผ่นแผ่นละ 10 เพลง) จัดจำหน่ายโดย GMM Music Store ของจีเอ็มเอ็ม มิวสิค ภายใต้ชื่อ Grammy × RS Best Hits (แกรมมี่ X อาร์เอส เบสท์ ฮิต) โดยเบื้องต้นมี 2 เซ็ท ได้แก่ Grammy × RS Best Hits BEAU * PARN (โบ สุนิตา x ปาน ธนพร) และ Grammy × RS Best Hits MOS * TAO (มอส ปฏิภาณ x เต๋า สมชาย เข็มกลัด)  ทั้งนี้มีสามารถเลือกซื้อแผ่นเสียงแบบแยกศิลปินได้
ในปี พ.ศ. 2568 Grammy × RS Best Hits ได้จัดจำหน่ายแผ่นเสียงรวมเพลงของซิลลี่ ฟูลส์ ซึ่งเป็นศิลปินที่เคยมีผลงานเด่นกับทั้ง 2 ค่าย ในชื่อ Grammy × RS Best Hits Silly Fools (แกรมมี่ X อาร์เอส เบสท์ ฮิต : ซิลลี่ ฟูลส์) 

**ดูเพิ่ม**
 จีเอ็มเอ็ม แกรมมี่
** จีเอ็มเอ็ม มิวสิค
** รายชื่อคอนเสิร์ตจีเอ็มเอ็ม แกรมมี่- อาร์เอส
** อาร์เอส มิวสิค
** รายชื่อคอนเสิร์ตอาร์เอส

**อ้างอิง**

**แหล่งข้อมูลอื่น**
 Grammy RS Concerts- GRAMMY RS CONCERTS- GRAMMY RS CONCERTS
หมวดหมู่:คอนเสิร์ตที่อิมแพ็ค อารีน่า เมืองทองธานี
ค
ค

หมวดหมู่:กิจการร่วมค้า
หมวดหมู่:คอนเสิร์ตในปี พ.ศ. 2566
หมวดหมู่:ประเทศไทยในปี พ.ศ. 2566
หมวดหมู่:คอนเสิร์ตในปี พ.ศ. 2567
หมวดหมู่:ประเทศไทยในปี พ.ศ. 2567